LH Fund ออกกองตราสารหนี้ 2 ปีเสนอขายตั้งแต่วันนี้-5 ตุลาคม 58
มนรัฐ ผดุงสิทธิ์ กรรมการผู้จัดการ บลจ.แลนด์ แอนด์ เฮ้าส์ (LH Fund) มองตลาดหุ้นในช่วงนี้ยังคงมีความผันผวนอยู่ ซึ่งนักลงทุนเองยังคงต้องเพิ่มความระมัดระวังในการลงทุน ในขณะตลาดการลงทุนในตราสารหนี้ มีมุมมองว่าอัตราดอกเบี้ยนโยบายยังคงค่อนข้างทรงตัวที่ 1.50%
1 ต.ค. 2558

มนรัฐ ผดุงสิทธิ์ กรรมการผู้จัดการ บลจ.แลนด์ แอนด์ เฮ้าส์ (LH Fund) มองตลาดหุ้นในช่วงนี้ยังคงมีความผันผวนอยู่ ซึ่งนักลงทุนเองยังคงต้องเพิ่มความระมัดระวังในการลงทุน ในขณะตลาดการลงทุนในตราสารหนี้ มีมุมมองว่าอัตราดอกเบี้ยนโยบายยังคงค่อนข้างทรงตัวที่ 1.50%
อย่างไรก็ตาม เพื่อเปิดโอกาสให้นักลงทุนที่สามารถรับความเสี่ยงจากความผันผวนของราคาในตลาดหุ้นได้น้อย หรือรับความเสี่ยงได้ในระดับปานกลาง หรือลูกค้าเดิมที่มีกองทุนครบกำหนดอายุและต้องการลงทุนกับกองทุนตราสารหนี้อย่างต่อเนื่อง LHFUND จึงเปิดเสนอขายกองทุนเปิด แอล เอช ตราสารหนี้ 2 ปี 1 (LHFI2Y1)
ซึ่งมีนโยบายการลงทุนในตราสารหนี้ภายในประเทศ โดยลงทุนในตราสารหนี้ภาครัฐ และ/หรือเอกชนที่มีคุณภาพระยะเวลาประมาณ 2 ปี โดยบริษัทจัดการจะดำเนินการรับซื้อคืนหน่วยลงทุนอัตโนมัติเพื่อนำเข้ากองทุนเปิด แอล เอช ตลาดเงิน (LHMM) ทุกๆ 6 เดือน (โดยประมาณ) โดยทำการเสนอขายตั้งแต่วันที่ 30 กันยายน 2558-5 ตุลาคม 2558
ทั้งนี้ นายมนรัฐ ยังแนะนำนักลงทุนที่สนใจการลงทุนในตลาดหลักทรัพย์แต่ไม่มีเวลาศึกษาข้อมูล หรือนักลงทุนที่สามารถรับความเสี่ยงจากความผันผวนของราคาในตลาดหุ้นได้ โดยเข้าทะยอยสะสมลงทุนในกองทุนเปิดแอล เอช โกรท (LHGROWTH) ซึ่งมีจุดเด่นคือ เป็นกองทุนหุ้นที่เน้นลงทุนในหุ้นที่มีอัตราการเติบโตสูง (Growth Stock) และมีสภาพคล่อง ซึ่งผู้ลงทุนสามารถเลือกรูปแบบการรับผลประโยชน์ได้ตามต้องการ ได้แก่ LHGROWTH-R (ชนิดขายคืนอัตโนมัติ), LHGROWTH-A (ชนิดสะสมมูลค่า) และ LHGROWTH-D (ชนิดจ่ายเงินปันผล)
ในอนาคตทาง LHFUND มีแผนออกกองทุนหุ้นและกองทุนรวมหน่วยลงทุนที่เน้นการลงทุนในต่างประเทศในเร็วๆนี้ ซึ่งทาง LHFUND กำลังศึกษาแนวโน้มและทิศทางการลงทุนที่เหมาะสมก่อนเปิดเสนอการขายต่อผู้ลงทุนทั่วไป